Bakgrunnen for handlingen er at Fleksnes har dødd i en ulykke på Nøttefjord camping og deretter havnet ved Perleporten. Her vil han gjerne inn, men St. Peter ønsker å granske hans liv på jorden først. Episoden begynner med at St. Peter spør Marve om det finnes noen innenfor Perleporten som kunne legge inn ett godt ord om ham. I ren iver klikker da Marve frem et lengre klipp på dataskjermen om sitt liv, der han påstår hvilken hjelpende hånd han han stakk ut til mennesker i nød da han var aktiv som radioamatør.